આ શબ્દો કોઈ જાણતા લેખક, કવિ કે કોઈ મહાન વિજ્ઞાનિકતા નથી. પણ આ શબ્દો સંધિવાને કારણે શરીરનું હલન ચલન નહીં કરી શકનારા તથા ગેગરિનમાં એક ગુમાવનારા ચાટર્ડ એકાઉન્ટન સંકેત કલ્યાણીના છે. બીમારીઓના કારણે ૯૦ ટકા પોતાના શરીર સાથ આપતું ન હોવા છતાં બુલંદ ઈરાદાઓથી સી.એ. બનવાની સફળતા હાસલ કરીને હજારો લોકો માટે પ્રેરણા પૂરી પાડી રહ્યા છે. શહેરના સી.જી. રોડ વિસ્તારમાં રહેતા ૩૦ વર્ષના સંકેતને સંધિવાનો રોગ થયો હોવાથી શરીરને લોહી ઓછું મળવવાના કારણે શરીરનાં અંગો ધીરે ધીરે નકામાં થતાં જાય છે. સામાન્ય રીતે જે રોગ મોટી ઉંમરના વયોવૃદ્વમાં વધુ જોવા મળે છે તે સંધિવાનો રોગ તેમને માત્ર ૫ વર્ષની ઉંમરે લાગું પડ્યો હતો. ધીરે ધીરે શરીરનાં તમામ અંગો કામ કરતા બંધ થતા, સંકેતે સંપૂર્ણ રીતે વ્હિલચેર પર ફરતો થઈ ગયો હતો. જો કે શરીર સાથ ના આપતું હોવાથી સંકેત શરૂઆતમાં હિંમત હારી ગયો હતો. જો કે કપરા સમયે માતા-પિતાના સાથ અને સહકારથી ફરી બૂલંદ ઈરાદાઓ સાથે કોર્પોરેશની સ્કૂલમાં ધોરણ ૧૦ અને ૧૨ માં સારા માકર્સ મેળવીને સી.એ બનવાની રાહ પર નીકળી પડયો. આખરે ૨૦૧૩ માં સી.એ ફાઈનલમાં પાસ થઈને પોતાની મંઝિલ હાંસલ કરી બતાવી. સંકેતની સી.એ બનવાની સફર દરેક સી.એ અને જિંદગીથી હારી ગયેલા વ્યક્તિઓ માટે પ્રેરણા સમાન બને તે માટે ચિંતન નામના સી.એ ફાઈનલ કરી રહેલા સ્ટુડન્ટે તેની ડોક્યુમેન્ટ્રી ફિલ્મ બનાવીને લોકોને મેસેઝ પણ આપી રહ્યો છે.